АҞӘА, лаҵара 17 – Sputnik. ОБСЕ амониторингтә миссиа ҷыда Украина ирыԥшааит 33 реактивтә система, украинатәи амчрақәа аинырратә цәаҳәахьы инаргаз. Абри атәы еиҭеиҳәеит ОБСЕ иҟоу Урыстәыла ахаҭарнак ҷыда Александр Лукашевич ҳәа аанацҳауеит РИА Новости.
Убас, лаҵара 6 рзы иҭаԥшыхәын азенит-ракетатә комплексқәа "Бук" хәба, агаубицақәа "Гиацинт-Б" фба, РСЗО "Ураган" хԥа.
"Лаҵара 6 - 14 рзы Минсктәи аиҿцәажәарақәа еилаганы иаарԥшын 25 "Ураган", 8 "Градк", агаубица "Гвоздика", ашьақәгылақәа "Мста-Б", "Тунгускақәа" 2", - иҳәеит Лукашевич.
ОБСЕ иҟоу Урыстәыла ахаҭарнак ҷыда Александр Лукашевич иҳәеит иара убасгьы ишҭаԥшыхәу минсктәи аиқәшаҳаҭрақәа ззин ҟарымҵо атехника.
Лукашевич иазгәеиҭеит УАМ Донбасс иаахыкәыршаны аминақәа рыҵаҵара ишаҿу.
"Украинатәи аруаа хылаԥшра ахьыҟарҵо аҭыԥқәа аминақәа ыҵоуп ҳәа амониторинг аҟаҵара алдыршом. Убри аан украинатәи арратә мчрақәа массала аминақәа рыҵаҵара иаҿуп. Убас, лаҵара 4 - 9 рзы амиссиа хнызқь рҟынӡа мина ахьышьҭаҵоу шьақәдыргылеит Донецктәи аобласт аҟны", - иҳәеит Лукашевич.
Адипломат агәыӷра ааирԥшит аганқәа лаҵара 22 рзы имҩаԥысраны иҟоу аинырратә гәыԥ реиԥылараан азҵаара рыӡбап ҳәа.